Grava er markert med jord lagt opp som et stort, liggende kors oppå jordhaugen og med en liten krans på toppen og en liknende dekorasjon ved hodeenden. En pinne eller et rør stikker opp på midten er satt der i påvente av at en prest seinere skal foreta den endelige gravferdseremonien og jordpåkastelsen gjennom hullet etter pinnen. Begravelsen på bildet blir forretta uten prest. Av tittelen på maleriet, og av omgivelsene rundt grava og gravfølget på bildet, kan vi ta for gitt at gravlegginga finner sted ved et landsens kirkested.